Linkolni roheline

Linkolni roheline oli rohelist värvi villane kangas (kalev), mida toodeti kõrgkeskajal Lincolnis Inglismaal. Sellest on tuletatud ka värvitooni nimetus.

Lincoln oli kõrgkeskajal üks tähtsaid kangatootmiskeskusi. Lincolni värvalid värvisid villa sinerõikaga tumesiniseks ja iseloomulik roheline toon anti sellele villa teistkordsel värvimisel reseedast või leetpõõsast saadava kollase värvainega.Reseda luteola

Linkolni rohelist mainitakse sageli Robin Hoodi ja tema salga rõivaste värvina. R. Nares, J. O. Halliwell-Phillipps, T. Wright. "Lincoln Green". - A Glossary; or, Collection of Words, Phrases, Names, and Allusions to Customs, Proverbs, etc. Vol. 2 (New ed.). London, 1888. lk 514.

 Värvus 
Värvitooni on peetud sügavroheliseks kuni tumeroheliseks  What Color is Lincoln Green? Meaning, Code & Combinations. - Piktochart. Merriam-Websteri järgi on see keskmine oliivroheline, heledam ja soojem kui metsarohelineMerriam-Webster.

Veebivärv Lincoln Green on jahedatooniline tuhmjas keskmine roheline  Lincoln Green. - HTML Color Codes.

ISCC-NBS-i värvisõnaraamatu "Color:Universal Language and Dictionary of Names" järgi on värvus Lincoln Green keskmine oliivjasroheline või hallikas oliivjasroheline  Kenneth L. Kelly and Deane B. Judd. Color: Universal Language and Dictionary of Names. 1976. lk 60.

 Allikad 
Varaseim kirjalik teade linkolni rohelise kohta pärineb 16. sajandi algusest, 16. sajandi lõpul räägitakse linkolni rohelisest kui minevikku kuuluvast.

Linkolni roheline on laulus "A Lytell Geste of Robyn Hode" (umbes 1510) mainitud paremana kui karjuste hallid, värvimata rõivad:
"When they were clothed in Lyncolne grene they kest away their gray".A Gest of Robyn Hode. - Harvard's Geoffrey Chaucer Website

Edmund Spenseri "The Faery Queene" (1590) mainib linkolni rohelist vanamoelise metsniku rõivastena:
All in a woodmans iacket he was clad
Of Lincolne greene, belayd with silver lace; (E. Spenser: Faerie Queene 6.2.5, read 6-7)

17. sajandil kirjutab Michael Drayton "Poly-Olbionis" (1612)
Whose swains in shepherd's gray, and girls in Lincoln green. (M. Drayton, Poly-Olbion, xxv, lk 1162)

An hundred valiant men had this brave Robin Hood,
Still ready at his call, that bow-men were right good,
All clad in Lincoln green, with caps of red and bine. (M. Drayton, Poly-Olbion, xxvi, lk 1174)
ja lisab ääremärkusena, et Lincolnis värviti vanasti Inglismaa parimat rohelist. Samuti
She's in a frock of Lincoln green, Which colour likes her sight. (M. Drayton, Eclogue, ix, lk 1432.)R. Nares, J. O. Halliwell-Phillipps, T. Wright. "Lincoln Green". - A Glossary; or, Collection of Words, Phrases, Names, and Allusions to Customs, Proverbs, etc. Vol. 2 (New ed.). London, 1888. lk 514.

Rahvaballaadis "Robin Hood's Garland", mis esineb sageli 18. sajandi ballaadikogumikes, on linkolni roheline Robin Hoodi ja tema salga meeste rõivavärv:
Robin Hood took his mantle from his back,
It was of Lincoln green,
And sent it by tins lovely page
For a present unto the queen.
Samas ballaadis eristub ta õukonda minnes riietudes sarlakpunasesse:
He cloathed his men in Lincoln green,
And himself in scarlet red.
Sarlakpunane kangas värviti kermesega ja oli oluliselt hinnalisem kui linkolni roheline.R. Nares, J. O. Halliwell-Phillipps, T. Wright. "Lincoln Green". - A Glossary; or, Collection of Words, Phrases, Names, and Allusions to Customs, Proverbs, etc. Vol. 2 (New ed.). London, 1888. lk 514.

 Kasutamine uusajal 
Lincolni roheline võeti aastatel enne Esimest maailmasõda kasutusele vabatahtlike väeosa Lincolnshire'i Yeomanry täisvormiriietuse värvina. Toon oli heledam kui Briti armee teiste rügementide tuhm tumeroheline (nn rifle green).

Linkolni roheline oli alates 1913. aastast ka Sherwood Forestersi rügemendi punaste mundrikuubede täiendtoon.

1980. aasta taliolümpiamängudel Lake Placidis kandsid linkolni rohelist riietust oma vabatantsus jäätantsijad Jayne Torvill ja Christopher Dean, kes mõlemad on pärit Nottinghamshire'ist East Midlandsist.History - Torvill & Dean

 Viited 

Kategooria:Tekstiilid
Kategooria:Rohelised värvitoonid